# name
El CRAI de la UB i el Dia Internacional de les Dones 2022. (Març 2022)

# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina Març 2022.

# metadata.dc.description.abstract[].value
El CRAI de la UB celebra el 8 de març Dia Internacional de les Dones amb diverses accions que veureu a continuació, i que es completen amb la commemoració d'aquesta data a través de les nostres xarxes socials, adaptant els seus avatars al color representatiu d'aquest dia.

# metadata.dc.description.abstract[].value
El CRAI Biblioteca de Belles Arts ha preparat  l'exposició I mentrestant elles...: còmics de dones al CRAI Biblioteca de Belles Arts, visitable fins al 29 de març. També podeu veure la mostra en format virtual.

# metadata.dc.description.abstract[].value
Coincidint amb la diada, el CRAI Biblioteca de Biologia ha elaborat Primatòlogues: Mostra bibliogràfica, que tindran exposada des del 7 a l'11 de març.

# metadata.dc.description.abstract[].value
El CRAI Biblioteca del Campus Bellvitge ha elaborat infografies sobre la presència de la dona als seus graus, en percentatge d'alumnes i PDI, per veure la visibilitat de les dones en el seu campus. Podreu veure les infografies a l'entrada del CRAI biblioteca i a les seves xarxes socials.

# metadata.dc.description.abstract[].value
El CRAI Biblioteca del Campus Clínic fa, amb motiu d'aquesta celebració, una exposició sobre el fons personal de la Família Quadras Bordes, que es podrà veure del 8 de març al 29 d'abril al vestíbul de la Facultat.

# metadata.dc.description.abstract[].value
Al CRAI Biblioteca del Campus de Mundet, celebren el 8 de març amb l'exposició El nacimiento de las di(ch)osas: postales de Estambul, postals i vídeo des d'on podreu veure el testimoni de setze dones turques. La podeu veure fins al 25 de març.

# metadata.dc.description.abstract[].value
Al CRAI Biblioteca de Dret es fa una aproximació a Victòria Kent, la primera jurista a Espanya, amb una mostra bibliogràfica que podreu veure fins al 14 de març, i difusió a les seves xarxes socials.

# metadata.dc.description.abstract[].value
El CRAI Biblioteca d'Economia i Empresa ha preparat per a aquesta diada la mostra Dones sindicalistes, mostra bibliogràfica, física i virtual, que vol contribuir a la visibilització de les dones en l’entorn sindical.

# metadata.dc.description.abstract[].value
El CRAI Biblioteca de Filosofia, Geografia i Història s'ha sumat a la celebració del Dia Internacional de les Dones amb una mostra de les darreres novetats incorporades al seu fons sobre temàtica de dones i feminisme. La trobareu en els dos expositors de novetats del CRAI biblioteca durant tota aquesta setmana.

# metadata.dc.description.abstract[].value
El CRAI Biblioteca de Física i Química commemora la diada amb tres exposicions a la planta 0 del CRAI biblioteca, amb l'objectiu de contribuir a la visibilitat de les dones científiques i la seva aportació a la ciència: Científiques en la recerca de les vitamines, Rosalind Franklin: una vida desxifrant estructures helicoidals, i Dones i Ciència.

# metadata.dc.description.abstract[].value
Al CRAI Biblioteca de Fons Antic es faran durant tot el mes de març, a les seves plataformes de Facebook i Instragram, entrades sobre dones del seu fons: autores, impressores i posseïdores, amb el Hashtag #DonesFonsAntic.

# metadata.dc.description.abstract[].value
Per la seva part, el CRAI Biblioteca d’Informació i Mitjans Audiovisuals, emmirallant-se en una acció que es va fer al CRAI Biblioteca de Belles Arts el 2018, ha seleccionat una zona de la biblioteca i ha cobert els llibres d'autors, deixant destapats només els llibres d'autores, per denunciar la disparitat entre publicacions d'uns i altres. Vegeu el vídeo il·lustratiu.

# metadata.dc.description.abstract[].value
El CRAI Biblioteca de Lletres commemora la diada amb dues exposicions itinerants: La llibertat conscient dedicada a Teresa Juvé i A dins, a fora dedicada a Felícia Fuster. A més presenta des del seu Blog, Namsor': una eina de verificació de noms per a la classificació de gènere, amb un exemple basat en la bibliografia recomanada dels plans docents de la seva facultat disponible a Cercabib.

# metadata.dc.description.abstract[].value
Al CRAI Biblioteca de Matemàtiques i Informàtica commemoren el 8M amb una mostra bibliogràfica protagontizada per algunes de les dones que, malgrat tots els obstacles, han tingut un paper rellevant en el desenvolupament de les matemàtiques i de la informàtica. La mostra es pot visitar fins al dia 11 de març.

# metadata.dc.description.abstract[].value
Igualment, el CRAI Biblioteca del Pavelló de la República ha afegit a la seva pàgina web sobre el  8 de març un recull de publicacions periòdiques sobre dones que es poden trobar a la seva hemeroteca. Es tracta d'una selecció, feta amb l'eina Genially, de butlletins, diaris, revistes, anuaris, informes, etc. amb motiu de l'efemèride.

# metadata.dc.description.abstract[].value
Aprofitant l'efemèride, la Unitat de Procés Tècnic del CRAI ha presentat la pàgina Professores UB que vol introduir la perspectiva de gènere en l'accés a la producció científica i recursos d'informació disponibles a Cercabib (vegeu notícia).

# metadata.dc.description.abstract[].value
També podeu seguir els diferents actes i activitats que es faran a la UB a l'entorn del Dia Internacional de les Dones a la notícia del seu lloc web.

# metadata.dc.rights[].value
cc-by (c) Universitat de Barcelona. CRAI, 2022

# metadata.dc.title[].value
El CRAI de la UB i el Dia Internacional de les Dones 2022. (Març 2022)